Spoštovani,

na Občini Zreče smo se skupaj s svetnicami in svetniki odločili, da pristopimo k izvedbi participativnega proračuna v letu 2025.

Kot veste je participativni proračun sistem razporejanja zneska občinskega proračuna na način, da pri njegovi porabi sodelujete neposredno občanke in občani, ki imate priložnost predlagati nekaj, za kar si želite, da bi se v naši občini uresničilo.

Vabim Vas, da se povežete s sokrajani, oblikujete dobre predloge projektov in poskrbite tudi za podporo tem projektom. S svojimi predlogi se lahko kot posameznik aktivno vključite v razvoj skupnosti, saj sami najbolje veste, kaj je za Vaš kraj primerno in potrebno.

Vabim Vas, da se aktivno vključite v podajanje predlogov.

**Mag. Boris Podvršnik**

**Župan**

**KAJ JE PARTICIPATIVNI PRORAČUN?**

Participativni proračun je sistem razporejanja dela proračunskega denarja tako, da pri odločanju o njegovi porabi sodelujete občanke in občani občine Zreče, ki sami določite, katere investicije so v skupnosti najnujnejše in kako želite prispevati k izboljšanju kakovosti življenja v naši občini.

**PREDNOSTI PARTICIPATIVNEGA PRORAČUNA**

Vsaka občanka in vsak občan občine ima priložnost ne le sodelovati pri odločanju o tem, kateri projekti se bodo v ožji lokalni skupnosti, v kateri živi, izvajali, temveč lahko tudi sam predlaga projekte, ki bodo izboljšali življenjsko okolje.

**KOLIKO SREDSTEV BO NA VOLJO?**

V proračunu Občine Zreče bo v letu 2025 za participativni proračun namenjenih 50.000 EUR.

Sodelujete lahko kot **PREDLAGATELJ**in svoj projektni predlog oddate na predvidenem obrazcu, ki ga najdete na spletni strani Občine Zreče, v glavni pisarni Občine Zreče, Knjižnici Zreče in Večgeneracijskem centru Zreče.

Sodeluje lahko vsak prebivalec ali prebivalka **s stalnim ali z začasnim bivališčem v Občini Zreče** kot posameznik ali kot skupina občanov.

Projektni predlog oddajte na predvidenem obrazcu **do petka, 18. 10. 2024**, in sicer **do 24. ure** na:

- info@zrece.eu;

- po navadni pošti na naslov Občina Zreče – Participativni proračun, Cesta na Roglo

13b, 3214 Zreče;

- osebno v glavni pisarni Občine Zreče.

Projektni predlogi morajo biti podani ob upoštevanju pogojev ter v roku.   
Strokovna komisija za izvedbo participativnega proračuna v Občini Zreče za leto 2025 bo le-te proučila in tiste, ki ustrezajo merilom za upravičenost predlogov uvrstila v nabor projektov za glasovanje.

Za dodatna pojasnila v zvezi s participativnim proračunom nas lahko kontaktirate po elektronski pošti na naslov [info@zrece.eu](mailto:info@zrece.eu).

Po pomoč pri pripravi projektnih predlogov se boste lahko ves čas obrnili tudi na lucija.vrhovsekjancic@zrece.eu. Vse informacije v zvezi s participativnim proračunom Vam bodo ves čas na voljo tudi na naši spletni strani.

**MERILA ZA UPRAVIČENOST PREDLOGOV PROJEKTOV**

Projektni predlog je upravičen za uvrstitev na glasovanje, če izpolnjuje naslednja

MERILA, VEZANA NA PROJEKTNE PREDLOGE:

1. Prispeva k uresničevanju javnega interesa na območju občine Zreče.
2. Je takšne narave, da bo nosilec projekta lahko Občina Zreče.
3. Je skladen z razvojnimi usmeritvami občine, opredeljenimi z veljavnimi razvojnimi programi, s strategijami in programi razvoja posameznih področij.
4. Izveden bo na območju občine Zreče.
5. Ni uvrščen v proračun občine in ne ustreza pogojem za nepovratna finančna sredstva, ki jih predlagatelji lahko pridobijo na razpisih Občine Zreče.
6. Ne predlaga izvedbe in financiranja že obstoječe in financirane redne dejavnosti.
7. Je finančno ovrednoten z najmanj 2.000,00 EUR z DDV.
8. Prispeva k namenom poziva za projektne predloge: spodbujanje aktivne participacije in vključenosti občanov, dvig kakovosti bivanja v lokalnem okolju in gradnja skupnosti.
9. Je skladen z vsaj eno od naslednjih nalog občine:

- Prispeva k skrbi za varstvo okolja (npr.: zraka, tal, vodnih virov, virov pitne

vode, odlaganje odpadkov - koši za smeti).

- Ustvarja pogoje za gospodarski razvoj občine.

- Ustvarja pogoje za pospeševanje kulturne dejavnosti.

- Ustvarja pogoje za razvoj športa in rekreacije: posodobitve obstoječih igrišč za

šport in rekreacijo ter otroških igrišč.

- Prispeva k urejenosti vasi in naselij: izgradnja in urejanje trgov, zelenic, parkov

in vaških zidov ter drugih javnih površin.

1. Predlagatelj projektnih predlogov je lahko posamezni občan/občanka ali

skupina občank/občanov s stalnim ali začasnim bivališčem v Občini Zreče.

1. Predlagatelj v projektnem predlogu, ki ga predlaga, ne sme nastopati kot izvajalec (ne kot fizična oseba, ne kot lastnik izvajalca, ne kot oseba, udeležena v poslovodstvu izvajalca).

**POTEK IZVEDBE**

27. 9. – 25. 10. 2024 javni poziv in oddaja predlogov projekta

28. 10. – 1. 11. 2024 pregled ustreznosti prejetih predlogov

6. 11. – 18. 11. 2024 elektronsko glasovanje

od 20. 11. 2024 razglasitev rezultatov